CELEX: 32013R0497
Language: ro
Date: 2013-05-29 00:00:00
Title: Regulamentul (UE) nr. 497/2013 al Comisiei din 29 mai 2013 de modificare și de rectificare a Regulamentului (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului  Text cu relevanță pentru SEE

30.5.2013   
            
            
               RO
            
            
               Jurnalul Oficial al Uniunii Europene
            
            
               L 143/20
            
         REGULAMENTUL (UE) NR. 497/2013 AL COMISIEI
   din 29 mai 2013
   de modificare și de rectificare a Regulamentului (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 14,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (2)
            
            
               Specificațiile pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri.
            
         
               (3)
            
            
               Atunci când se face actualizarea acestor specificații, este necesar să se ia în considerare specificațiile și tehnicile analitice pentru aditivii alimentari prevăzute în Codex Alimentarius, astfel cum a fost elaborat de Comitetul mixt de experți FAO/OMS privind aditivii alimentari.
            
         
               (4)
            
            
               Regulamentul (UE) nr. 231/2012 conține erori în specificațiile pentru bisulfit de sodiu (E 222), lactat de sodiu (E 325) și fosfatide de amoniu (E 442). Aceste erori ar trebui corectate.
            
         
               (5)
            
            
               Regulamentul (UE) nr. 380/2012 al Comisiei din 3 mai 2012 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește condițiile de utilizare și nivelurile de utilizare a aditivilor alimentari care conțin aluminiu (4) elimină aditivii alimentari silicat de aluminiu și calciu (E 556) și silicat de aluminiu (caolin) (E 559) din lista din anexa II la Regulamentul (CE) nr. 1333/2008 începând cu 1 februarie 2014. Prin urmare, specificațiile pentru aditivii alimentari respectivi ar trebui, de asemenea, eliminate.
            
         
               (6)
            
            
               Regulamentul (UE) nr. 231/2012 conține două erori în ceea ce privește numerele Einecs (5) alocate guanilatului disodic (E 627) și guanilatului dipotasic (E 628). Aceste erori ar trebui corectate.
            
         
               (7)
            
            
               Prin urmare, Regulamentul (UE) nr. 231/2012 ar trebui modificat și rectificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 231/2012 se modifică și se rectifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 mai 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  JO L 83, 22.3.2012, p. 1.
   
      (4)  JO L 119, 4.5.2012, p. 14.
   
      (5)  Inventarul european al substanțelor chimice existente introduse pe piață (Einecs).
   
      ANEXĂ
      Anexa la Regulamentul (UE) nr. 231/2012 se modifică și se rectifică după cum urmează:
      
                  1.
               
               
                  Rubrica referitoare la E 222 bisulfit de sodiu se modifică după cum urmează:
                  
                              (a)
                           
                           
                              titlul se înlocuiește cu următorul text:
                              „E 222 SULFIT ACID DE SODIU”
                           
                        
                              (b)
                           
                           
                              specificația referitoare la puritatea fierului se înlocuiește cu următorul text:
                              
                                          „Fier
                                       
                                       
                                          Nu mai mult de 10 mg/kg, raportat la conținutul de SO2”
                                       
                                    
                        
            
                  2.
               
               
                  La rubrica referitoare la E 325 lactat de sodiu, specificația referitoare la testul de identificare a potasiului se înlocuiește cu următorul text:
                  
                              „Testul pentru sodiu
                           
                           
                              Test pozitiv”
                           
                        
            
                  3.
               
               
                  La rubrica referitoare la E 442 fosfatide de amoniu, specificațiile referitoare la descriere se înlocuiesc cu următorul text:
                  
                              „Descriere
                              
                           
                           
                              Semisolid sau solid uleios, onctuos”
                           
                        
            
                  4.
               
               
                  La rubrica referitoare la E 556 silicat de aluminiu și calciu, titlul se înlocuiește cu următorul text:
                  „E 556 SILICAT DE ALUMINIU ȘI CALCIU
                      (1)
                  
               
            
                  5.
               
               
                  La rubrica referitoare la E 559 silicat de aluminiu (caolin), titlul se înlocuiește cu următorul text:
                  „E 559 SILICAT DE ALUMINIU (CAOLIN)
                      (2)
                  
               
            
                  6.
               
               
                  La rubrica referitoare la E 627 guanilat disodic, numărul Einecs din definiție se înlocuiește cu următorul text:
                  
                              „Einecs
                           
                           
                              226-914-1”
                           
                        
            
                  7.
               
               
                  La rubrica referitoare la E 628 guanilat dipotasic, numărul Einecs din definiție se înlocuiește cu următorul text:
                  
                              „Einecs
                           
                           
                              221-849-5”
                           
                        
            
         (1)  Perioada de aplicare: până la 31 ianuarie 2014.”
      
         (2)  Perioada de aplicare: până la 31 ianuarie 2014.”